  บันทึกรายงานการประชุมสภาเทศบาลตำบลนาเหรง 
   สมัยสามัญ  สมัยที่ 4  ครั้งที่ 3 ประจำปี 2562
 วันที่  30  เดือน  กันยายน  พ.ศ. 2562  เวลา  10.30 น.
-----------------------------------   ---------------

เริ่มประชุมเวลา  

10.30 น.
ระเบียบวาระที่ 1

เรื่องที่ประธานแจ้งให้ที่ประชุมทราบ  
1.  เทศบาลตำบลนาเหรง  ได้รับงบประมาณอุดหนุนเฉพาะกิจจากรัฐบาล  จำนวน  4  โครงการ  ตามหนังสือจังหวัดนครศรีธรรมราช  ด่วนที่สุด  ที่ นศ 0023.3/ว 50499  ลงวันที่  20  กันยายน  2562
ประธานสภาฯ
ตามหนังสือจังหวัดนครศรีธรรมราช ด่วนที่สุด ที่ นศ 0023.3/ว 5048 ลงวันที่ 20 กันยายน 2562 เรื่อง อนุมัติงบประมาณรายจ่ายประจำปีงบประมาณ พ.ศ. 2562 งบกลาง รายการเงินสำรองจ่ายเพื่อกรณีฉุกเฉินหรือจำเป็น โครงการพัฒนาและส่งเสริมการสร้างฝายชะลอน้ำเพื่อป้องกันและบรรเทาภัยแล้ง ตามที่จังหวัดนครศรีธรรมราชได้แจ้งองค์กรปกครองส่วนท้องถิ่นในพื้นที่พิจารณาดำเนินการสำรวจและจัดทำแผนงานโครงการเพื่อขอรับการสนับสนุนงบประมาณโครงการพัฒนาและส่งเสริมการสร้างฝายชะลอน้ำเพื่อป้องกันและบรรเทาปัญหาภัยแล้ง งบประมาณรายจ่ายประจำปีงบประมาณ พ.ศ.2562 งบกลางรายการสำรองจ่ายเพื่อกรณีฉุกเฉินหรือจำเป็นสำหรับค่าใช้จ่ายในการก่อสร้างหรือซ่อมแซมฝาย และได้แจ้งแนวทางการดำเนินการโครงการพัฒนาและส่งเสริมการสร้างฝายชะลอน้ำเพื่อป้องกันและบรรเทาปัญหาภัยแล้ง เพื่อให้การจ้างแรงงานในพื้นที่ตามโครงการพัฒนาและส่งเสริมการสร้างฝายชะลอน้ำเพื่อป้องกันและบรรเทาปัญหาภัยแล้งดังกล่าวเป็นไปตามเป้าหมาย วัตถุประสงค์ของโครงการและหลักเกณฑ์ วิธีการที่ได้กำหนดรายละเอียดตามหนังสือที่อ้างถึง นั้น จังหวัดนครศรีธรรมราชได้รับแจ้งจากกรมส่งเสริมารปกครองท้องถิ่น ว่าได้ดำเนินการพิจารณาคำขอรับการสนับสนุนงบประมาณโครงการพัฒนาและส่งเสริมการสร้างฝายชะลอน้ำเพื่อป้องกันและบรรเทาปัญหาภัยแล้ง และได้มีหนังสือขอทำความตกลงไปยังสำนักงบประมาณเพื่อพิจารณาอนุมัติให้องค์กรปกครองส่วนท้องถิ่นในพื้นที่ที่เสนอขอรับการสนับสนุนงบประมาณแล้ว และสำนักงบประมาณได้อนุมัติให้กรมส่งเสริมการปกครองท้องถิ่นเบิกจ่ายงบประมาณรายจ่ายประจำปีงบประมาณ พ.ศ. 2561 งบกลาง รายการเงินสำรองจ่ายเพื่อกรณีฉุกเฉิน หรือจำเป็นที่กระทรวงการคลังอนุมัติให้ขยายเวลาเบิกจ่ายเงินงบประมาณถึงวันทำการสุดท้ายของเดือนกันยายน 2562 แล้ว ดังนั้น จึงขอให้องค์กรปกครองส่วนท้องถิ่นที่ได้รับการอนุมัติจัดสรรงบประมาณตามบัญชีตามรายละเอียดการดำเนินการ ดังนี้
1.ให้องค์กรปกครองส่วนท้องถิ่นดำเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 รวมทั้งปฏิบัติตามกฎหมาย ระเบียบ ข้อบังคับ มติคณะรัฐมนตรีและหนังสือเวียนที่เกี่ยวข้อง ตลอดจนมาตรฐานของทางราชการให้ถูกต้อง


    -2-
ครบถ้วนในทุกขั้นตอนโดยคำนึงถึงประโยชน์สูงสุดของทางราชการเป็นสำคัญ และต่อรองราคาจนถึงที่สุด
2.หากมีงบประมาณเหลือจ่ายจากการดำเนินการที่บรรลุวัตถุประสงค์แล้วขอให้องค์กรปกครองส่วนท้องถิ่นนำส่งคืนจังหวัดเป็นลำดับแรกเพื่อรายงานส่งคืนสำนักงบประมาณ
3.ให้องค์กรปกครองส่วนท้องถิ่นตรวจสอบโครงการที่ได้รับจัดสรรงบประมาณมิให้เป็นโครงการขอรับการสนับสนุนงบประมาณที่ซ้ำซ้อน เช่น โครงการที่องค์กรปกครองส่วนท้องถิ่นหรือหน่วยงานอื่นดำเนินการแล้วเสร็จ โครงการที่อยู่ระหว่างดำเนินการตามระเบียบว่าด้วยการพัสดุหรืออยู่ระหว่างดำเนินการขององค์กรปกครองส่วนท้องถิ่นหรือหน่วยงานอื่น โครงการที่องค์กรปกครองส่วนท้องถิ่นได้รับงบประมาณจากหน่วยงานอื่นให้ดำเนินการแล้ว เป็นต้น หากพบว่าเป็นโครงการที่มีลักษณะดังกล่าวให้งดเว้นการจัดสรรงบประมาณให้โครงการที่เสนอซ้ำซ้อน และให้องค์กรปกครองส่วนท้องถิ่นรายงานจังหวัดทราบโดยด่วนเพื่อรายงานกรมส่งเสริมการปกครองท้องถิ่นดำเนินการในส่วนที่เกี่ยวข้องต่อไป
4. ให้องค์กรปกครองส่วนท้องถิ่นดำเนินการลงนามก่อหนี้ผูกพันให้แล้วเสร็จภายในวันที่ 30 กันยายน 2562
สำหรับรายการอนุมัติจัดสรรงบประมาณรายจ่ายงบกลางรายการเงินสำรองจ่ายเพื่อกรณีฉุกเฉินหรือจำเป็น ประจำปีงบประมาณ พ.ศ. 2561 โครงการพัฒนาและส่งเสริมการสร้างฝายชะลอน้ำเพื่อป้องกันและบรรเทาปัญหาภัยแล้ง ครั้งที่ 1 เทศบาลตำบลนาเหรงได้รับการจัดสรรงบประมาณ จำนวน 4 โครงการ ดังนี้
1.โครงการก่อสร้างฝายชะลอน้ำคลองนันตอ (ซอยนาแงะ) หมู่ที่ 1 บ้านนาแงะ ตำบล
นาเหรง พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 
378,200 บาท
2.โครงการก่อสร้างฝายชะลอน้ำห้วยเรียน หมู่ที่ 4 บ้านในตูล ซอยบ้านครูสำราญ-เขาปริง ตำบลนาเหรง พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ




378,200 บาท




3.โครงการก่อสร้างฝายชะลอน้ำคลองตูล หมู่ที่ 4 บ้านในตูล ซอยนายัน ตำบลนาเหรง 




พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ 378,200 บาท




4.โครงการก่อสร้างฝายชะลอน้ำคลองลำนาน หมู่ที่ 6 บ้านย่านยาว ซอยบ้านในเขา




ตำบลนาเหรง พร้อมติดตั้งป้ายประชาสัมพันธ์โครงการ จำนวน 2 ป้าย งบประมาณ




378,200 บาท
ระเบียบวาระที่ 2

เรื่องรับรองรายงานการประชุมครั้งที่แล้ว

2.1  การประชุมสภาเทศบาลตำบลนาเหรง  สมัยสามัญ สมัยที่ 4  ครั้งที่ 2

ประจำปี  2562  เมื่อวันที่  12  กันยายน  2562 




    -3-
นายสถาพร วัฒโน          
ขอให้สมาชิกทุกท่านได้ตรวจดูรายงานการประชุมสภาเทศบาลตำบลนาเหรงสมัยสามัญ สมัยที่ 4  ครั้งที่ 2  ประจำปี  พ.ศ.  2562  เมื่อวันที่  12  กันยายน  2562 ว่ามีอะไรต้องแก้ไขเพิ่มเติมหรือไม่ 
หากไม่มี  ขอมติจากที่ประชุมว่าจะรับรองรายงานการประชุมสภาเทศบาลตำบล
นาเหรง
สมัยสามัญ สมัยที่ 4  ครั้งที่ 2  ประจำปี  2562  เมื่อวันที่  12  กันยายน  2562  หรือไม่ท่านใดรับรองขอให้ยกมือขึ้นครับ
ที่ประชุม


มีมติรับรองรายงานการประชุม
จำนวน
        9  
เสียง




ไม่รับรอง
     

จำนวน
        -  
เสียง





งดออกเสียง
     

จำนวน
         1  
ท่าน (ประธาน)
ระเบียบวาระที่ 3

เรื่องเสนอเพื่อทราบ

 -ไม่มี-
ประธาน


      
โน
ระเบียบวาระที่ 4

เรื่องเสนอเพื่อพิจารณา





4.1  ญัตติการพิจารณาโอนงบประมาณตั้งจ่ายรายการใหม่ของส่วนราชการ
(สำนักปลัดและกองช่าง)
นายสถาพร วัฒโน

ต่อไปญัตติการพิจารณาโอนงบประมาณตั้งจ่ายรายการใหม่ของส่วนราชการ
(สำนักปลัดและกองช่าง)





ขอเชิญเลขานุการได้ชี้แจงระเบียบให้ที่ประชุมทราบ




ขอเชิญครับ
นางสายฝน ยกชู        
เรียนท่านประธานสภาเทศบาลตำบลนาเหรง  ท่านสมาชิกสภา  คณะผู้บริหาร  หัวหน้าส่วนราชการ  และผู้เข้าร่วมประชุมทุกท่าน  ดิฉันนางสายฝน ยกชู ตำแหน่ง เลขานุการสภาฯ เทศบาลตำบลนาเหรง  ขอเรียนชี้แจงดังนี้  ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และที่แก้ไขเพิ่มเติมถึงฉบับที่ 3 พ.ศ. 2543 ข้อ 27 การโอนงบประมาณรายจ่ายในหมวดค่าครุภัณฑ์ที่ดินและสิ่งก่อสร้าง  ที่ทำให้ลักษณะ ปริมาณ คุณภาพเปลี่ยน  หรือโอนไปตั้งจ่ายเป็นรายการใหม่  ให้เป็นอำนาจอนุมัติของสภาท้องถิ่น
ประธานสภาฯ

ตามที่เลขานุการสภาฯ ได้เรียนชี้แจงระเบียบให้ที่ประชุมรับทราบไปแล้วนั้น  ไม่ทราบว่าท่านใดมีข้อสงสัยจะสอบถามหรือไม่  หากไม่มี  ญัตติการโอนงบประมาณตั้งจ่ายรายการใหม่ประจำปีงบประมาณ พ.ศ. 2562  ของแต่ละส่วนราชการ  ขอเชิญปลัดเทศบาล ปฏิบัติหน้าที่นายกเทศมนตรีตำบลนาเหรง ได้เรียนชี้แจงให้ที่ประชุมทราบ

นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน



นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบล



นาเหรง วันนี้มีเรื่องที่ยื่นญัตติเพื่อให้สภาเทศบาลตำบลนาเหรงพิจารณา อยู่ 3 เรื่อง



ด้วยกัน เรื่องแรกเรื่องขอโอนงบประมาณมาตั้งจ่ายรายการใหม่สำหรับเรื่อง 4.2 เป็นเรื่องของการขอกันเงิน 4.3 เรื่องสืบเนื่องที่พิจารณาในวาระที่ 4 ข้อ 4.1 และขอนำเรียนต่อท่านประธานสภาฯ ท่านสมาชิกสภาฯ เรื่องที่ 4.1 การพิจารณาการโอนงบประมาณตั้งจ่ายรายการใหม่ของส่วนราชการของสำนักปลัดเทศบาลและกองช่าง สำนักปลัดมีโครงการที่ขอโอนงบประมาณรายจ่ายมาตั้งจ่ายรายการใหม่ จำนวน 2 โครงการ ได้แก่ โครงการติดตั้งกล้องวงจรปิดภายในสำนักงานเทศบาลตำบลนาเหรง จำนวน 8 ช่องจำนวน ๑ ระบบ เป็นเงิน 342,800 บาท และโครงการที่ 2 โครงการจัดซื้อครุภัณฑ์ซุ้มเฉลิมพระเกียรติพระบาทสมเด็จพระเจ้าอยู่หัว รัชกาลที่ 10 จำนวน 2 ซุ้ม สำหรับรายละเอียดการโอนงบประมาณตั้งจ่ายรายการใหม่ก็เรียนเชิญให้หัวหน้าสำนักปลัดเทศบาลนำเรียนต่อที่ประชุมสภาฯ แห่งนี้ ขอเชิญค่ะ
นายยรรยง นพมิตร
เรียนท่านประธานสภาฯ ผู้บริหาร ท่านสมาชิสภาฯ และผู้เข้าร่วมประชุมทุกท่าน กระผม



นายยรรยง นพมิตร ตำแหน่ง หัวหน้าสำนักปลัดเทศบาล ขอชี้แจงรายละเอียดการโอนงบประมาณตั้งจ่ายรายการใหม่ของสำนักปลัด จำนวน 2 รายการ ดังนี้ รายการที่ 1 เป็นการโอนเพิ่มเพื่อตั้งจ่ายรายการใหม่แผนงานบริหารงานทั่วไป เป็นเงินทั้งสิ้น 342,800 บาท โดยมีรายละเอียด ดังนี้ 1. กล้องวงจรปิดชนิดเครือข่าย แบบมุมมองคงที่สำหรับติดตั้งภายนอกอาคาร สำหรับใช้ในงานรักษาความปลอดภัยทั่วไป ราคา 32,000 บาท จำนวน 8 ชุด 2. อุปกรณ์บันทึกภาพผ่านเครือข่าย (Network Video Recorder) แบบ 16 ช่อง จำนวน 1 ชุด ราคา 61,000 บาท 3. อุปกรณ์กระจายสัญญาณแบบ PoE 



(PoE L2 Switch) ขนาด 16 ช่อง จำนวน 1 ชุด ราคา 16,000 บาท 4. เครื่องสำรองไฟฟ้า ขนาด 1 KVA จำนวน 1 ตัว ราคา 5,800 บาท 5. จอแสดงภาพขนาดไม่น้อยกว่า21.5 นิ้ว จำนวน ราคา 4,000 บาทรายละเอียดและคุณลักษณะเป็นไปตามกระทรวงดิจิตอลเป็นตัวกำหนดครุภัณฑ์โฆษณาและเผยแพร่เป็นกล้องโทรทัศน์วงจรปิดสำหรับใช้ในงานรักษาความปลอดภัย งบประมาณทั้งสิ้น 342,800 บาท ในส่วนที่ 2 เป็นแผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทค่าครุภัณฑ์อื่น ๆ โครงการซุ้มเฉลิมพระเกียรติขนาดรวมไม่น้อยกว่า 5.50 เมตร x 3.30 เมตร จำนวน 2 ซุ้ม เป็นเงิน 280,000 บาท ติดตั้งหน้าสำนักงานเทศบาลตำบลนาเหรงและเขตรอยต่อ อบต.กะหรอ ถนนท่าศาลา-นบพิตำ รายละเอียดแบบแปลนเป็นไปตามที่เทศบาลกำหนดซุ้มเฉลิมพระเกียรติขนาด จำนวน 2 ชุด ขนาดโดยรวมไม่น้อยกว่า 5.50 เมตรx3.30 เมตร พระบรมฉายาลักษณ์ ขนาดไม่น้อยกว่า 1.20x2.40 เมตร จำนวน 1 กรอบ

ตราสัญลักษณ์ ขนาดไม่น้อยกว่า 1 เมตร จำนวน 1 รูป ฐานรองทำด้วยไฟเบอร์กลาส ขนาดไม่น้อยกว่า 1.20x3.30 เมตร พานพุ่มเงิน ทอง จำนวน 1 ชุด ขนาดไม่น้อยกว่า 1 เมตร ครุฑไฟเบอร์กลาส ขนาดไม่น้อยกว่า 0.45 เมตร ป้ายทรงพระเจริญทำด้วยไฟ



เบอร์กลาส ขนาดความยาวไม่น้อยกว่า 2.30 เมตร ป้ายชื่อหน่วยงาน ตัวหนังสือสีขาว ขนาดความสูงไม่น้อยกว่า 5 นิ้ว รายละเอียดเป็นไปตามแบบแปลนที่เทศบาลกำหนด
งบประมาณทั้งสิ้น 280,000 บาท รวมต้องโอนตั้งจ่ายรายการใหม่ 622,800 บาท โดยทำการโอนลดจาก แผนงานบริหารงานทั่วไป งานบริหารงานคลัง งบบุคลากร หมวดรายจ่ายเงินเดือน (ฝ่ายประจำ) ประเภท รายจ่ายเงินเดือนพนักงาน ตั้งไว้ 1,885,000 บาท คงเหลือก่อนโอน 359,300 บาท โอนลด 342,800 บาท งบประมาณหลังโอนลด16,500 บาท โอนลดจาก - แผนงานสร้างความเข้มแข็งชุมชน  งานส่งเสริมและสนับสนุนความเข้มแข็งชุมชน งบดำเนินงาน หมวดค่าใช้สอย ประเภทรายจ่ายเกี่ยวเนื่องกับการปฏิบัติที่ไม่เข้าลักษณะรายจ่ายหมวดอื่นๆ โครงการฝึกอบรมและพัฒนาศักยภาพชมรมผู้สูงอายุเทศบาลตำบลนาเหรง ประจำปีงบประมาณ พ.ศ. ๒๕๖๒     ตั้งไว้ ๒0๐,๐๐๐.๐๐  บาท  คงเหลือก่อนโอน ๒0๐,๐๐๐.๐๐  บาท  โอนลด  ๒0๐,๐๐๐.๐๐  บาท งบประมาณเหลือหลังโอนลด  -  บาท และโอนลดจากแผนงานบริหารงานทั่วไป  งานบริหารงานทั่วไป  งบบุคลากร หมวดรายจ่ายเงินเดือน (ฝ่ายการเมือง) ประเภทรายจ่าย ค่าตอบแทนสมาชิกสภาองค์กรปกครองส่วนท้องถิ่น ตั้งไว้ 1,490,000.00 บาท  คงเหลือก่อนโอน 115,920.00 บาท โอนลด 80,000 บาท งบประมาณหลังโอนลด  35,920.00  บาท รวมโอนลดทั้งสิ้น 622,800 บาท  (หกแสนสองหมื่นสองพันแปดร้อยบาทถ้วน)
นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน



นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบล



นาเหรง สำหรับส่วนราชการต่อไปเป็นของกองช่างนะค่ะ โอนลดมาตั้งจ่ายเป็นรายการใหม่ จำนวน 3 โครงการ โครงการแรกเป็นการขออนุมัติโอนมาตั้งจ่ายรายการใหม่ แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน หมวด ค่าที่ดินและสิ่งก่อสร้างโครงการปรับปรุงภูมิทัศน์เพื่อทำการปรับปรุงภูมิทัศน์บริเวณซุ้มเฉลิมพระเกียรติ รัชกาลที่ 10 งบประมาณ 320,000 บาท โครงการที่ 2 โครงการติดตั้งไฟฟ้าส่องทาง หมู่ที่ 6 โดยทำการติดตั้งไฟฟ้าส่องสว่างแบบเสากิ่งเดี่ยว สูง 9 เมตร จำนวน 5 ต้น บริเวณสามแยกเคียงศิริ งบประมาณ 234,000 บาท โครงการที่ 3 โครงการติดตั้งไฟฟ้าส่องทาง หมู่ที่ 4 โดยทำการติดตั้งไฟฟ้าส่องสว่างแบบเสากิ่งเดี่ยว สูง 9 เมตร จำนวน 2 ต้น บริเวณหน้าโรงเรียนบ้านในตูล งบประมาณ 96,000 บาท รวมงบประมาณกองช่างจำนวน 650,000 บาท สำหรับรายละเอียดการโอนงบประมาณตั้งจ่ายรายการใหม่ของกองช่างก็มอบให้ผู้อำนวยการกองช่างได้นำเรียนต่อที่ประชุมสภาแห่งนี้

นายเอกธนัช สุทธิรักษ์
เรียนท่านประธานสภาฯ ผู้บริหาร ท่านสมาชิสภาฯ และผู้เข้าร่วมประชุมทุกท่าน กระผม
นายเอกธนัช สุทธิรักษ์ ตำแหน่ง ผู้อำนวยการกองช่าง กระผมขอชี้แจงรายละเอียดโครงการโอนงบประมาณตั้งจ่ายรายการใหม่ เนื่องจากกองช่างเทศบาลตำบลนาเหรง  ได้จัดทำซุ้มเฉลิมพระเกียรติพระบาทสมเด็จพระเจ้าอยู่หัว รัชกาลที่ 10 และมีความจำเป็นต้องปรับปรุงภูมิทัศน์เพื่อให้เกิดความสวยงามสมพระเกียรติ  
แต่เนื่องจากไม่ได้ตั้งงบประมาณไว้ในเทศบัญญัติงบประมาณรายจ่ายประจำปี พ.ศ. 2562  จึงขออนุมัติโอนงบประมาณเพิ่มเพื่อตั้งจ่ายเป็นรายการใหม่ ในแผนงานเคหะและชุมชน งานบริหารทั่วไปเกี่ยวกับเคหะและชุมชน  งบลงทุนค่าครุภัณฑ์   ที่ดินและสิ่งก่อสร้าง โครงการปรับปรุงภูมิทัศน์ เพื่อทำการปรับปรุงภูมิทัศน์บริเวณซุ้มเฉลิมพระเกียรติ รัชกาลที่ 10  งบประมาณ  320,000  บาท   โดยโอนลดงบประมาณจาก
แผนงานเคหะและชุมชน  งานบริหารทั่วไปเกี่ยวกับเคหะและชุมชน งบบุคลากร หมวดงินเดือน (ฝ่ายประจำ)  เงินเดือนพนักงาน  ตั้งไว้จำนวน 965,800 บาท โอนลดจำนวน 100,000 บาท แผนงานเคหะและชุมชน  งานบริหารทั่วไปเกี่ยวกับเคหะและชุมชน งบดำเนินงาน  ค่าใช้สอย รายจ่ายเพื่อให้ได้มาซึ่งบริการ  ตั้งไว้จำนวน 300,000 บาท โอนลดจำนวน 40,000 บาท แผนงานเคหะและชุมชน  งานกำจัดขยะมูลฝอยและสิ่งปฏิกูล  งบบุคลากร หมวดเงินเดือน (ฝ่ายประจำ)  ค่าตอบแทนพนักงานจ้าง  ตั้งไว้จำนวน 565,700 บาท โอนลดจำนวน 80,000 บาท แผนงานเคหะและชุมชน  งานกำจัดขยะมูลฝอยและสิ่งปฏิกูล  งบดำเนินงาน  ค่าใช้สอย รายจ่ายเพื่อให้ได้มาซึ่งบริการ  ตั้งไว้จำนวน 500,000 บาท โอนลดจำนวน 100,000 บาท รวมทั้งสิ้นจำนวน 320,000 บาท ตามเทศบัญญัติงบประมาณรายจ่ายประจำปีงบประมาณ พ.ศ.2562 แผนงานเคหะและชุมชน งานไฟฟ้าถนน  งบเงินอุดหนุน  หน้า 69/90 โดยตั้งจ่ายอุดหนุนการไฟฟ้าส่วนภูมิภาคดำเนินการโครงการ ดังนี้ โครงการติดตั้งไฟฟ้าส่องทางถนนสายสามแยกเคียงศิริ หมู่ที่ 6 จำนวน 25,000 บาท โครงการติดตั้งไฟฟ้าส่องทางหน้าโรงเรียนบ้านในตูล หมู่ที่ 4 จำนวน 5,000 บาท เนื่องจากกองช่างเทศบาลตำบลนาเหรง มีความประสงค์จะจ้างเหมาติดตั้งไฟฟ้าส่องทาง จำนวน 2 จุด เพื่อให้เป็นไปตามจุดประสงค์และความต้องการของประชาชน และตามแผนพัฒนา จึงขอตั้งจ่ายรายการใหม่ จำนวน 2 โครงการ  มีรายละเอียดดังนี้ โครงการติดตั้งไฟฟ้าส่องทาง  หมู่ที่ 6  โดยทำการติดตั้งไฟฟ้าส่องสว่าง แบบเสากิ่งเดี่ยว สูง 9 เมตร จำนวน  5 ต้น  บริเวณสามแยกเคียงศิริ  งบประมาณ 234,000 บาท   โดยโอนลดงบประมาณจาก - แผนงานเคหะและชุมชน งานไฟฟ้าถนน   งบเงินอุดหนุน  หน้า 69/90   งบอุดหนุนการไฟฟ้า ส่วนภูมิภาค  โครงการติดตั้งไฟฟ้าส่องทางถนนสายสามแยกเคียงศิริ หมู่ที่ 6  โอนลดจำนวน 25,000 บาท
แผนงานเคหะและชุมชน งานกำจัดขยะมูลฝอยและสิ่งปฏิกูล   งบบุคลากร เงินเดือน(ฝ่ายประจำ) ค่าตอบแทนพนักงานจ้าง จำนวน 565,700 บาท ตั้งไว้เพื่อจ่ายเป็นค่าจ้างและเงินปรับปรุงค่าจ้างประจำปีให้แก่พนักงานจ้างสังกัดกองช่าง  โอนลดจำนวน 209,000 บาท 2. โครงการติดตั้งไฟฟ้าส่องทาง  หมู่ที่ 4  โดยทำการติดตั้งไฟฟ้าส่องสว่าง แบบเสากิ่งเดี่ยวสูง 9 เมตร จำนวน  2 ต้น  บริเวณหน้าโรงเรียนบ้านในตูล  งบประมาณ 96,000 บาท  

โดยโอนลดงบประมาณจากแผนงานเคหะและชุมชน งานไฟฟ้าถนน  งบเงินอุดหนุน  หน้า 69/90 งบอุดหนุนการไฟฟ้า ส่วนภูมิภาคโครงการติดตั้งไฟฟ้าส่องทางหน้าโรงเรียนบ้านในตูล หมู่ที่ 4 จำนวน 5,000 บาท  โอนลด จำนวน 5,000 บาท แผนงานเคหะและชุมชน งานบริหารทั่วไปเกี่ยวกับเคหะและชุมชน  งบลงทุน  หน้า 68/90 ค่า บำรุงรักษาและปรับปรุงครุภัณฑ์  จำนวน 300,000 บาท ตั้งไว้เพื่อจ่ายเป็นค่าบำรุงรักษาและปรับปรุงครุภัณฑ์เพื่อให้สามารถใช้งานได้ตามปกติ เช่น ค่าซ่อมแซมทรัพย์สินและครุภัณฑ์ต่างๆ ค่าบำรุงรักษา โอนลด จำนวน 91,000 บาท รวมโอนลดทั้งสิ้น 650,000 บาท  
นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน



นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบลนาเหรง สำหรับการโอนงบประมาณในระเบียบวาระที่ 4.1 ได้นำเรียนต่อที่ประชุมไปแล้วนั้นก็เป็นการโอนงบประมาณมาตั้งจ่ายรายการใหม่ซึ่งเป็นอำนาจของสภาท้องถิ่นตามระเบียบวิธีการงบประมาณ ข้อ 27 ขอนำเรียนต่อสภาฯ เพื่อพิจารณาต่อไป
ประธานสภาฯ

ตามที่ปลัดเทศบาล ปฏิบัติหน้าที่ นายกเทศมนตรีตำบลนาเหรงและหัวหน้าส่วนราชการ ได้เรียนชี้แจงให้ที่ประชุมสภาฯ รับทราบไปแล้วนั้น  ไม่ทราบว่าที่ประชุมท่านใดมีข้อสงสัยจะสอบถามเพิ่มเติมหรือไม่  
หากไม่มี ขอมติจากที่ประชุมด้วยครับว่าอนุมัติให้โอนงบประมาณตั้งจ่ายรายการใหม่ประจำปีงบประมาณ พ.ศ. 2562  ของส่วนราชการ
(สำนักปลัดและกองช่าง)  หรือไม่  ท่านใดอนุมัติกรุณายกมือขึ้นครับ
มติที่ประชุม

อนุมัติ

จำนวน

9
เสียง



ไม่อนุมัติ
จำนวน

-
เสียง



งดออกเสียง
จำนวน

1
ท่าน 



4.2  ญัตติการพิจารณาขอกันเงินโครงการค่าขยายเขตไฟฟ้าสำนักปลัดเทศบาล  



ค่าติดตั้งระบบไฟฟ้าและอุปกรณ์ซึ่งเป็นการติดตั้งครั้งแรกในอาคารหรือสถานที่ราชการพร้อมการก่อสร้างหรือภายหลังการก่อสร้างงบประมาณ  471,470.89 บาท



(ไม่ก่อหนี้ผูกพัน)
ประธานสภาฯ

ญัตติการพิจารณาขอกันเงินโครงการค่าขยายเขตไฟฟ้าสำนักปลัดเทศบาล  ค่าติดตั้งระบบไฟฟ้าและอุปกรณ์ซึ่งเป็นการติดตั้งครั้งแรกในอาคารหรือสถานที่ราชการพร้อมการก่อสร้างหรือภายหลังการก่อสร้าง  งบประมาณ  471,470.89 บาท



(ไม่ก่อหนี้ผูกพัน)   ขอเชิญเลขานุการได้เรียนชี้แจงให้ที่ประชุมทราบครับ

นางสายฝน   ยกชู
เรียนประธานสภาฯ คณะผู้บริหาร  ท่านสมาชิกสภา  หัวหน้าส่วนราชการและผู้เข้าร่วมประชุมทุก ๆ ท่าน  ดิฉันนางสายฝน  ยกชู  ตำแหน่ง      เลขานุการสภาเทศบาลตำบลนาเหรง   ขอเรียนดังนี้คะ  ตามระเบียบกระทรวงมหาดไทยว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงิน และการตรวจเงินขององค์กรปกครองส่วนท้องถิ่น  พ.ศ. 2541  และที่แก้ไขเพิ่มเติมถึงฉบับที่ 3 พ.ศ. 2548  ข้อ 59  ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้างยังมิได้ก่อหนี้ผูกพัน  แต่มีความจำเป็นจะต้องใช้จ่ายเงินนั้นต่อไปอีก  ให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี




หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่ง  ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น  หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้  ลักษณะ  ปริมาณ  คุณภาพเปลี่ยน  หรือเปลี่ยนแปลงสถานที่ก่อสร้าง  ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี




กรณีเมื่อสิ้นสุดระยะเวลาการกันเงินและขยายเวลาเบิกจ่ายเงินแล้ว  หากไม่ได้ดำเนินการหรือมีเงินเหลือจ่ายจากเงินดังกล่าว  ให้เงินจำนวนนั้นตกเป็นเงินสะสม
ประธานสภาฯ

ตามที่เลขานุการสภาได้เรียนชี้แจงระเบียบให้ที่ประชุมทราบไปแล้วนั้น  ท่านใดมีข้อสงสัยจะสอบถามหรือไม่




หากไม่มี     ลำดับต่อไปขอเชิญปลัดเทศบาลปฏิบัติหน้าที่นายกเทศมนตรีตำบลนาเหรง  ได้เรียนชี้แจงให้ที่ประชุมทราบครับ
นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน



นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบล
นาเหรง ขอนำเรียนต่อที่ประชุมสภาฯ ในวาระที่ 4.2 การพิจารณาขอกันเงินโครงการค่าขยายเขตไฟฟ้าสำนักงานปลัดเทศบาล ค่าติดตั้งระบบไฟฟ้าและอุปกรณ์ซึ่งเป็นการติดตั้งครั้งแรกในอาคารหรือสถานที่ราชการพร้อมการก่อสร้างหรือภายหลังการก่อสร้างงบประมาณ  471,470.89 บาท ตามบัญชีโอนงบประมาณรายจ่ายประจำปีงบประมาณ พ.ศ. 2562 โอนครั้งที่ 12/2562   อนุมัติเมื่อวันที่ 3 กันยายน 2562 เป็นการโอนงบประมาณมาตั้งจ่ายเป็นรายการใหม่ จำนวน 471,470.89   บาท ในการประชุมสภาเทศบาลตำบลนาเหรง สมัยสามัญ สมัยที่ 4 ครั้งที่ 1 ประจำปี พ.ศ. 2562 เมื่อวันที 3 กันยายน 2562 หมวดค่าที่ดินละสิ่งก่อสร้าง ดังนี้ โครงการค่าขยายเขตไฟฟ้าสำนักงานปลัดเทศบาลตำบลนาเหรง ค่าติดตั้งระบบไฟฟ้าและอุปกรณ์ซึ่งเป็นการติดตั้งครั้งแรกในอาคารหรือสถานที่ราชการพร้อมการก่อสร้างหรือภายหลังการก่อสร้าง จำนวน 471,470.89 บาท (สี่แสนเจ็ดหมื่นหนึ่งพันสี่ร้อยเจ็ดสิบบาทแปดสิบเก้าสตางค์)

เนื่องจากสำนักปลัดเทศบาลได้ตั้งงบประมาณไว้สำหรับดำเนินการตามโครงการดังกล่าวข้างต้นแต่เนื่องจากขณะนี้ยังไม่ได้ก่อหนี้ผูกพันแต่อย่างใด จึงขออนุมัติกันเงินไว้ต่อสภาเทศบาลตำบลนาเหรงเพื่อจ่ายในปีงบประมาณต่อไป ขอนำเรียนต่อที่ประชุมและขอความเห็นชอบนะค่ะ
ประธานสภาฯ

ตามที่ปลัดเทศบาล ปฏิบัติหน้าที่ นายกเทศมนตรีตำบลนาเหรงและหัวหน้าสำนักปลัด



ได้เรียนชี้แจงให้ที่ประชุมสภาฯ รับทราบไปแล้วนั้น  ไม่ทราบว่าที่ประชุมท่านใดมีข้อสงสัยจะสอบถามเพิ่มเติมหรือไม่  




หากไม่มี ขอมติจากที่ประชุมด้วยครับว่าอนุมัติให้กันเงินโครงการค่าขยายเขตไฟฟ้าสำนักงานเทศบาลตำบลนาเหรง  ค่าติดตั้งระบบไฟฟ้าและอุปกรณ์ซึ่งเป็นการติดตั้งครั้งแรกในอาคารหรือสถานที่ราชการพร้อมการก่อสร้างหรือภายหลังการก่อสร้าง งบประมาณ  471,470.89 บาท (ไม่ก่อหนี้ผูกพัน)  หรือไม่  ท่านใดอนุมัติกรุณายกมือขึ้นครับ
มติที่ประชุม

อนุมัติ

จำนวน

9
เสียง



ไม่อนุมัติ
จำนวน

-
เสียง



งดออกเสียง
จำนวน

1
ท่าน 



4.3  ญัตติการพิจารณาขอกันเงินโครงการที่สภาเทศบาลตำบลนาเหรงอนุมัติในวันที่ 30  กันยายน  2562
ประธานสภาฯ

ต่อไปญัตติที่ 4.3  ญัตติการพิจารณาขอกันเงินโครงการที่สภาเทศบาลตำบลนาเหรงอนุมัติในวันที่ 30  กันยายน  2562  ขอเชิญเลขานุการได้เรียนชี้แจงระเบียบให้ที่ประชุมทราบ
นางสายฝน   ยกชู
เรียนประธานสภาฯ คณะผู้บริหาร  ท่านสมาชิกสภา  หัวหน้าส่วนราชการและผู้เข้าร่วมประชุมทุก ๆ ท่าน  ดิฉันนางสายฝน  ยกชู  ตำแหน่ง      เลขานุการสภาเทศบาลตำบลนาเหรง   ขอเรียนดังนี้คะ  ตามระเบียบกระทรวงมหาดไทยว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น  พ.ศ. 2541  และที่แก้ไขเพิ่มเติมถึงฉบับที่ 3 พ.ศ. 2548  ข้อ 59  ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้างยังมิได้ก่อหนี้ผูกพัน  แต่มีความจำเป็นจะต้องใช้จ่ายเงินนั้นต่อไปอีกให้องค์กรปกครองส่วนท้องถิ่นรายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี




หากองค์กรปกครองส่วนท้องถิ่นยังมิได้ดำเนินการก่อหนี้ผูกพันตามเงื่อนไขในวรรคหนึ่ง  ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น  หรือกรณีมีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ  

คุณภาพเปลี่ยน  หรือเปลี่ยนแปลงสถานที่ก่อสร้าง  ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี




กรณีเมื่อสิ้นสุดระยะเวลาการกันเงินและขยายเวลาเบิกจ่ายเงินแล้ว  หากไม่ได้ดำเนินการหรือมีเงินเหลือจ่ายจากเงินดังกล่าว  ให้เงินจำนวนนั้นตกเป็นเงินสะสม
ประธานสภาฯ

ตามที่เลขานุการสภาได้เรียนชี้แจงระเบียบให้ที่ประชุมทราบไปแล้วนั้น  ท่านใดมีข้อสงสัยจะสอบถามหรือไม่




หากไม่มี     ลำดับต่อไปขอเชิญปลัดเทศบาลปฏิบัติหน้าที่นายกเทศมนตรีตำบลนาเหรง  ได้เรียนชี้แจงให้ที่ประชุมทราบครับ
นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน



นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบล
นาเหรง ก็ต้องขออนุญาตจากที่ประชุมสภาฯ สืบเนื่องจากในระเบียบวาระที่ 4.3 เป็นเรื่องที่สืบเนื่องจากการพิจารณาของท่านสมาชิกสภาฯ เมื่อสักครู่นี้ในระเบียบวาระที่ 4.1 และทางเจ้าหน้าที่ไม่ได้ทำเอกสารเนื่องจากวันนี้เป็นวันสิ้นปีงบประมาณจากที่เราพิจารณากันในวาระที่ 4.1 เราจะต้องกันเงินงบประมาณในทันทีและจะดำเนินการได้ในปีงบประมาณถัดไปตามที่ท่านเลขานุการสภาฯ ได้นำเรียนในหัวข้อกฎหมายต่อท่านสมาชิกสภาฯ แล้วตามระเบียบข้อ 59 ตามระเบียบกระทรวงมหาดไทยว่าด้วยการรับเงิน  การเบิกจ่ายเงิน  การฝากเงิน  การเก็บรักษาเงินและการตรวจเงินขององค์กรปกครองส่วนท้องถิ่น  พ.ศ. 2541  และที่แก้ไขเพิ่มเติมถึงฉบับที่ 3 พ.ศ. 2548  และดิฉันจะนำเรียนต่อที่ประชุมสภาฯ ขอกันเงินโครงการในระเบียบวาระการประชุมข้อ 4.1 ของสำนักปลัด แผนงานบริหารงานทั่วไป งานบริหารทั่วไป งบลงทุน หมวด ค่าครุภัณฑ์ ประเภท ค่าครุภัณฑ์โฆษณาและเผยแพร่ โครงการติดตั้งกล้องโทรทัศน์วงจรปิดสำหรับใช้ในงานรักษาความปลอดภัยทั่วไป อาคารสำนักงานเทศบาล จำนวน 1 ระบบ เป็นเงิน 342,800 บาท รายละเอียดเป็นไปตามที่เทศบาลตำบลนาเหรงกำหนด และแผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทค่าครุภัณฑ์
อื่น ๆ โครงการซุ้มเฉลิมพระเกียรติขนาดรวมไม่น้อยกว่า 5.50 เมตร x 3.30 เมตร จำนวน 2 ซุ้ม เป็นเงิน 280,000 บาท ติดตั้งหน้าสำนักงานเทศบาลตำบลนาเหรงและเขตรอยต่ออบต.กะหรอ ถนนท่าศาลา-นบพิตำ รายละเอียดและแบบแปลนเป็นไปตามที่เทศบาลกำหนด รวมงบประมาณของสำนักปลัดที่ขอกันเงินแบบไม่ก่อหนี้ผูกพันเป็นเงิน 622,800 บาท และต่อไปเป็นการกันเงินของกองช่าง ดังนี้ 1. แผนงานเคหะและชุมชน งานบริหารงานทั่วไปเกี่ยวกับเคหะและชุมชน งบลงทุน หมวดค่าที่ดินและสิ่งก่อสร้าง โครงการปรับปรุงภูมิทัศน์เพื่อทำการปรับปรุงภูมิทัศน์บริเวณซุ้มเฉลิมพระเกียรติ รัชกาลที่ 10 ตรงรอยต่ออำเภอพรหมคีรี งบประมาณ 320,000 บาท 2. แผนงานเคหะและชุมชน งานไฟฟ้าและถนน งบเงินอุดหนุน อุดหนุนการไฟฟ้าส่วนภูมิภาคตรงนี้ขอซักซ้อมทางส่วนราชการนิดหนึ่งเป็นการอุดหนุนให้กับการไฟฟ้า ขอนำเรียนใหม่นะค่ะโครงการนี้เป็นโครงการของแผนงานเคหะและชุมชน งานไฟฟ้าและถนน โครงการติดตั้งไฟฟ้า

ส่องทาง หมู่ที่ 6 โดยทำการติดตั้งไฟฟ้าส่องสว่างแบบเสากิ่งเดียว สูง สูง 9 เมตร จำนวน  5 ต้น  บริเวณสามแยกเคียงศิริ  งบประมาณ 234,000 บาท  และโครงการที่ 2 เป็นโครงการติดตั้งไฟฟ้าส่องทาง หมู่ที่ 4 โดยทำการติดตั้งไฟฟ้าส่องสว่างแบบเสากิ่งเดียว สูง สูง 9 เมตร จำนวน  2 ต้น  บริเวณหน้าโรงเรียนบ้านในตูล  งบประมาณ 96,000  บาท  รวมงบประมาณแบบไม่ก่อหนี้ผูกพันของกองช่าง จำนวน 650,000 บาท รวมโครงการทั้งหมดที่ขอกันเงินแบบไม่ก่อหนี้ผูกพันในครั้งนี้ของทั้งสองส่วนราชการในครั้งนี้รวมจำนวน 5 โครงการ เป็นเงินทั้งสิ้น1,272,800 (หนึ่งล้านสองแสนเจ็ดหมื่นสองพันแปดร้อยบาท)  ก็ขอนำเรียนต่อสภาเทศบาลตำบลนาเหรงได้พิจารณาอนุมัติตามระเบียบต่อไป
ประธานสภาฯ

ตามที่ปลัดเทศบาล ปฏิบัติหน้าที่ นายกเทศมนตรีตำบลนาเหรงและหัวหน้าส่วนราชการ



ได้เรียนชี้แจงให้ที่ประชุมสภาฯ รับทราบไปแล้วนั้น  ไม่ทราบว่าที่ประชุมท่านใดมีข้อสงสัยจะสอบถามเพิ่มเติมหรือไม่  




หากไม่มี ขอมติจากที่ประชุมด้วยครับว่าอนุมัติให้กันเงินโครงการที่สภาเทศบาลตำบลนาเหรงอนุมัติในวันที่ 30 กันยายน 2562 หรือไม่ ดังนี้
สำนักปลัด  
1. แผนงานบริหารงานทั่วไป  งานบริหารทั่วไป  งบลงทุน หมวดค่าครุภัณฑ์  ประเภท ครุภัณฑ์โฆษณาและเผยแพร่  โครงการติดตั้งกล้องโทรทัศน์วงจรปิดสำหรับใช้ในงานรักษาความปลอดภัยทั่วไป  อาคารสำนักงานเทศบาล  จำนวน  1  ระบบ เป็นเงิน  342,800.-บาท  รายละเอียดเป็นไปตามที่เทศบาลกำหนด
2. แผนงานบริหารงานทั่วไป  งานบริหารทั่วไป  งบลงทุน หมวดค่าครุภัณฑ์  ประเภท ครุภัณฑ์อื่น ๆ โครงการซุ้มเฉลิมพระเกียรติขนาดรวมไม่น้อยกว่า 5.50 เมตร *3.30 เมตร จำนวน 2 ซุ้ม เป็นเงิน  280,000.-บาท ติดตั้งหน้าสำนักงานเทศบาลตำบลนาเหรงและเขตรอยต่อ อบต.กะหรอ ถนนท่าศาลา-นบพิตำ รายละเอียดและแบบแปลนเป็นไปตามที่เทศบาลกำหนด


รวมงบประมาณสำนักปลัด จำนวน  622,800.-บาท

กองช่าง  
1. แผนงานเคหะและชุมชน  งานบริหารทั่วไปเกี่ยวกับเคหะและชุมชน  งบลงทุน หมวดค่าที่ดินและสิ่งก่อสร้าง  โครงการปรับปรุงภูมิทัศน์  เพื่อทำการปรับปรุง
ภูมิทัศน์บริเวณซุ้มเฉลิมพระเกียรติ  รัชกาลที่ 10  งบประมาณ  320,000.-บาท
2. แผนงานเคหะและชุมชน  งานไฟฟ้าถนน  งบลงทุน  หมวดค่าที่ดินและสิ่งก่อสร้าง โครงการติดตั้งไฟฟ้าส่องทาง  หมู่ที่ 6  โดยทำการติดตั้งไฟฟ้าส่องสว่างแบบเสากิ่งเดี่ยว สูง 9 เมตร จำนวน 5 ต้น  บริเวณสามแยกเคียงศิริ  งบประมาณ  234,000.-บาท 

3. แผนงานเคหะและชุมชน  งานไฟฟ้าถนน  งบลงทุน  หมวดค่าที่ดินและสิ่งก่อสร้าง  โครงการติดตั้งไฟฟ้าส่องทาง  หมู่ที่ 4  โดยทำการติดตั้งไฟฟ้าส่องสว่างแบบเสากิ่งเดี่ยว สูง 9 เมตร จำนวน 2 ต้น บริเวณหน้าโรงเรียนบ้านในตูล งบประมาณ  96,000.-บาท


รวมงบประมาณกองช่าง จำนวน  650,000.-บาท
ยอดรวมงบประมาณขออนุมัติกันเงิน (โดยไม่ก่อหนี้ผูกพัน)  เป็นเงินทั้งสิ้น  1,272,800.-บาท




ท่านใดอนุมัติให้กันเงินกรุณายกมือขึ้นครับ
มติที่ประชุม

อนุมัติ

จำนวน

9 
เสียง



ไม่อนุมัติ
จำนวน

-
เสียง



งดออกเสียง
จำนวน

1
ท่าน 
ระเบียบวาระที่  5

เรื่องอื่น ๆ 
ประธานสภาฯ


ไม่ทราบว่ามีสมาชิกสภาฯ ท่านใดจะอภิปรายหรือไม่บ้าง ขอเชิญครับ
นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน



นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบลในวาระนี้ก็มีอยู่ 2 เรื่องที่จะนำเรียน เรื่องแรกการประกาศใช้เทศบัญญัติงบประมาณรายจ่ายประจำปีงบประมาณ พ.ศ. 2563 ทางท่านนายอำเภอนบพิตำได้ลงนามเห็นชอบเทศบัญญัติเมื่อวันที่ 23 กันยายน 2562 และนายกเทศมนตรีตำบลนาเหรงได้ลงนามประกาศใช้เทศบัญญัติเมื่อวันที่ 27 กันยายน 2562 ขณะนี้กำลังส่งไปเข้าเล่มอยู่นะค่ะ ขอนำเรียนให้ท่านสมาชิกสภาฯ ทราบว่าเทศบัญญัติของเทศบาลตำบลนาเหรงเราสามารถประกาศและบังคับใช้ได้ทันภายในวันที่ 1 ตุลาคม 2562 ตามหนังสือแจ้งของทางอำเภอก็ให้นายกเทศมนตรีเป็นผู้รักษาการให้เป็นไปตามระเบียบให้เป็นไปตามเทศบัญญัติการใช้งบประมาณตามระเบียบการเบิกจ่ายเงินต่อไปก็ขอนำเรียนให้ท่านประธานสภาฯ ท่านสมาชิกสภาฯ ได้ทราบว่าเทศบัญญัติเราได้เสร็จเรียบร้อยแล้วและจะประชาสัมพันธ์ไปยังหมู่บ้าน และที่ผ่านมาท่านสมาชิกสภาฯ ก็ให้หมู่บ้านละ 1 เล่ม ก็ให้ประชาสัมพันธ์ไปยังผู้นำ ท่านสมาชิกสภาฯ ได้ทราบว่ามีรายจ่ายอะไรบ้าง และสำหรับรายการที่ 2 ที่จะนำเรียนคือการขอขยายเขตไปตั้งไฟฟ้าสาธารณะก็ได้ประสานกับผู้อำนวยการกองช่างว่าจะดำเนินการหน้าเทศบาลตำบลนาเหรงด้วยปรากฏว่าได้ตรวจสอบรายละเอียดโครงการในแผนแล้วเราไม่มีปรากฏอยู่ในแผนนี่คือจุดอ่อนในการจัดทำแผนพัฒนาท้องถิ่นในลำดับต่อไปน่าจะอยู่ในไตรมาสแรกของปีงบประมาณ2563 เดือนตุลาคม พฤศจิกายน ธันวาคม ก็น่าจะมีการเพิ่มเติมเปลี่ยนแปลงแผน

เพื่อที่จะให้มีโครงการต่าง ๆ ครอบคลุมทุกการพัฒนาทั้งโครงสร้างพื้นฐานอะไรต่าง ๆ ถ้าเราไม่มีปรากฏในแผนก็ไม่สามารถที่จะหยิบยกมาดำเนินการจ่ายขาดเงินสะสมหรือของบประมาณจากส่วนราชการอื่น ๆ ได้ ก็ขอนำเรียนต่อที่ประชุมแห่งนี้ในโอกาสต่อไปเร็ว ๆ นี้เราน่าจะมีการที่จะแก้ไขเปลี่ยนแปลงเพิ่มเติมแผนหลักการคือจะต้องลงประชาคมกับหมู่บ้านทุก ๆ ที่ ก็จะลงไปสอบถามความคิดเห็นและเอาโครงการที่ปรากฏอยู่ในแผนเดิมไปให้ทางหมู่บ้าน กำนัน ผู้ใหญ่ ท่านสมาชิกสภาฯ ได้ดำเนินการตรวจสอบและก็จะเพิ่มเติมอย่างไรก็จะว่ากันในเรื่องการแก้ไขเพิ่มเติมแผนก็นำเรียนต่อที่ประชุมในเรื่องที่สองการเปลี่ยนแปลงเพิ่มเติมแผน ต่อไปก็สืบเนื่องจากที่ได้นำเรียนต่อท่านประธานสภาฯ และท่านสมาชิกสภาฯ เมื่อครั้งประชุมวันที่ 3 กันยายน 2562 เรื่องการยกเว้นการใช้จ่ายเงินสะสมตามนโยบายของรัฐบาลจริง ๆ แล้วอยากจะให้ส่วนราชการที่เกี่ยวข้องโดยเฉพาะกองช่างดำเนินการให้กับท่านทันในสมัยประชุมนี้ว่าเราจะไม่ต้องเปิดสมัยวิสามัญกับท่านนายอำเภอแต่เนื่องจากโครงการต่าง ๆ ที่ทางกองช่างได้รับโครงการมาจากท่านสมาชิกสภาฯ โดยโครงการส่วนใหญ่ปีงบประมาณ พ.ศ. 2563 แทบทั้งหมด ก็เลยคิดว่าจะให้ทางท่านสมาชิกสภาฯ เสนอโครงการไปที่ผู้อำนวยการกองช่างก่อนเพื่อที่จะได้สำรวจและทำรายละเอียดโครงการและก็มาเสนอที่ปลัดเพื่อเสนอเป็นญัตติเพื่อจะได้ประชุมสภาในเดือนตุลาคมนี้เพราะว่าตามหนังสือที่แจ้งทางท้องถิ่นถ้าจะจ่ายเงินสะสมตามแนวทางนี้ต้องดำเนินการให้เสร็จสิ้นภายในวันที่ 30 ตุลาคม 2562 แล้วทีนี้วันที่ 31 ตุลาคม 2562 นี้เราต้องประชุมสภาเสร็จสิ้นการดำเนินการก็ต้องเริ่มก่อนนะค่ะตรงนี้ต้องนำเรียนกองช่างนะว่าไม่เกินวันที่ 15 ตุลาคม 2562 โครงการที่ท่านสมาชิกสภาพิจารณาแล้วเป็นความจำเป็นเดือดร้อนหรือว่าโครงการในกรอบต่าง ๆ อยากจะนำเรียนว่ามีห้ากรอบรายจ่ายมีโครงสร้างพื้นฐาน การพัฒนาส่งเสริมอาชีพ พัฒนาแหล่งท่องเที่ยวด้านการศึกษา ทั้งนี้ต้องอยู่ภายใต้แผนพัฒนาห้าปีของเทศบาลตำบลนาเหรงด้วยขอนำเรียนต่อท่านประธานสภาฯ ท่านสมาชิกสภาฯ เพื่อจะได้นำโครงการให้ส่วนราชการที่เกี่ยวข้องได้ดำเนินการภายในวันที่ 31 ตุลาคม 2562 ก็นำเรียนต่อท่านประธานสภาฯ แค่สองเรื่องค่ะ ขอบคุณค่ะ
นายสมพร สุทธิรักษ์
เรียนท่านประธานสภาฯ ท่านผู้บริหาร ท่านสมาชิกสภาฯ และผู้เข้าร่วมประชุมทุกท่าน กระผมนายสมพร สุทธิรักษ์ ตำแหน่ง สมาชิกสภาฯ เขต 1 กระผมขอฝากเรื่องเดียวเรื่องการทิ้งขยะในเขตพื้นที่เทศบาลตำบลนาเหรงเพราะว่าผมมาเมื่อตอนเช้ามีชาวบ้านได้ร้องเรียนมาทั้งครูและชาวบ้านบริเวณถนนซอยโรงเรียนเคียงศิริ บ้านยอดเหลืองสองสามอาทิตย์แล้วเขาฝากมาเพราะว่าหน้าโรงเรียนและหน้าวัดตอนนี้มีสุนัขไปคุ้ยเขี่ยขยะระเนระนาดไปหมดบริเวณร้านค้าหน้าวัดชาวบ้านเขากำลังเดือดร้อนผมแจ้งเข้ามาที่หน่วยงานเทศบาลก็เงียบไปผมอยากทราบด้วยว่าเพราะด้วยเหตุเรื่องอะไรครับ
    -14-
นายสมปราด วงเขิน
 เรียนท่านประธานสภาฯ ท่านผู้บริหาร ท่านสมาชิกสภาฯ และผู้เข้าร่วมประชุมทุกท่าน กระผม นายสมปราด วงเขิน ตำแหน่ง สมาชิกสภาฯ เขต 1 มีเรื่องที่จะปรึกษาเรื่องเดียวเรื่องเสียงตามสายขณะนี้ปัญหาที่เกิดคือเรื่องขยะผมไม่ทราบหรอกว่ารถเป็นอย่างไรแต่ที่ชาวบ้านเดือดร้อนอยู่ในขณะนี้ก็คือเรื่องนี้แต่ถ้าว่าเสียงตามสายที่เรามีอยู่ของเทศบาลตำบลนาเหรงไม่ทราบว่ายังใช้ได้หรือไม่ถ้าหากยังใช้ได้ก็น่าจะแจ้งข่าวให้ราษฎรทราบบ้างว่าปัญหาที่เกิดขึ้นทุกวันนี้ชาวบ้านต่อว่าและลงในเฟสบุ๊คกันมันติดปัญหาเรื่องอะไรเพราะถ้าหากเราไปชี้แจงด้วยคำพูดปากต่อปากก็ขยายไปมากถ้าหากเราพูดเสียงตามสายอาจจะได้ยินกันไปไกล เพราะฉะนั้นการสื่อสารเสียงตามสายที่มีอยู่ก็นำมาใช้ด้วยครับ ขอบคุณครับ
นายธีรศักดิ์ กังเซ่ง
 เรียนท่านประธานสภาฯ ท่านผู้บริหาร ท่านสมาชิกสภาฯ และผู้เข้าร่วมประชุมทุกท่าน กระผม นายธีรศักดิ์ กังเซ่ง ตำแหน่ง สมาชิกสภาฯ เขต 2 กระผมมีเรื่องเดียวคือเรื่องการป้องกันน้ำท่วมเพราะอีกไม่กี่วันก็จะเข้าช่วงฤดูฝนแล้ว เรื่องสิ่งปฏิกูลสิ่งกีดขวางที่อยู่ในคูน้ำตอนนี้เริ่มมีมากยิ่งสายนี้ตอนนี้ทางแขวงการทางเขาทำทางก็ใส่ไว้ในคูน้ำทั้งนั้น เพราะฉะนั้นกระผมอยากจะให้ทางเทศบาลช่วยดูแลด้วยไม่ว่าจะเป็นที่นี่หรือที่อื่นปีที่แล้วก็เห็นกันแล้วว่าปีที่แล้วมันมีปัญหาอยู่ตรงไหนบางครั้งที่แก้ไขปัญหาไปแล้วก็ยังไม่ถูกทางเพราะฉะนั้นกระผมอยากจะให้ป้องกันไว้ก่อนเผื่อจะเกิดน้ำท่วมอีกถ้าไม่ท่วมก็แล้วกันไปแต่ถ้าหากว่าน้ำท่วมเราก็จะได้ป้องกันกันไว้ก่อน ขอบคุณครับ
นางสาวนิภาภัทร เงินถาวร
เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ดิฉัน

นางสาวนิภาภัทร เงินถาวร ตำแหน่ง ปลัดเทศบาลปฏิบัติหน้าที่นายกเทศมนตรีตำบลนาเหรงก็ขออนุญาตที่จะชี้แจงท่านสมาชิกสภาฯ ในนามนายกเทศมนตรีตำบลนาเหรงก็เป็นผลพวงจากการบริหารงานของเทศบาลตำบลนาเหรงก็เรื่องแรกท่านสมพร เรื่องการจัดเก็บขยะจริง ๆ เรื่องนี้ปลัดก็ได้เชิญพนักงานที่เกี่ยวข้องโดยเฉพาะคนขับรถขยะและผู้อำนวยการกองช่างด้วยก็มาร่วมกันประชุมกันครั้งหนึ่งเมื่อประมาณปลาย ๆ เดือนสิงหาคมหรือต้นเดือนกันยายนนี้ค่ะ ก็สอบถามในเรื่องแผนการดำเนินการจัดเก็บขยะว่าจะจัดเก็บอย่างไรทีนี้ทางคนขับรถพนักงานจัดเก็บเขาก็แจ้งว่าได้จัดเก็บไปตามแผนแต่เนื่องจากพื้นที่เรากว้างถนนมีหลายเส้นสายรถมีอยู่คันเดียวก็ทำให้จัดเก็บไม่ทัน ซึ่งขยะปริมาณต่อวันคือเราต้องสร้างวินัยในการทิ้งขยะแต่เราก็ต้องไปว่ากันอีกชั้นหนึ่งเพราะเวลานี้ขยะทุกอย่างจะลงถังเพราะฉะนั้นทำให้ขยะเต็มล้นอย่างที่ท่านสมพรพูดมาต่อไปส่วนราชการที่เกี่ยวข้องไม่ว่าจะเป็นกองสาธารณสุขหรือว่ากองช่างเราคงจัดทำแผนเองคือย่านชุมชนหรือถนนสายเส้นหลักเราน่าจะมีการจัดเก็บขยะให้ถี่ขึ้นและก็ถนนเส้นรองหรือว่าไม่เป็นที่ดูแล้วไม่น่าเกรียดมากนักเราอาจจะเว้นช่วงน่าจะเป็นลักษณะนั้นเนื่องจากเรามีรถขยะคันเดียวและปริมาณรถหกล้อประมาณ 5 ตัน ประมาณนี้ ทีนี้โดยสภาพรถมัน

เสียไฮโดรลิกเสียเพิ่งจะซ่อมเสร็จไปใช้ได้ไม่กี่วัน เมื่อช่วงเช้าหัวหน้าสำนักปลัดรักษาราชการแทนผู้อำนวยการกองสาธารณสุขมานำเรียนปลัดว่ารถขยะเสียอีกแล้วก็

ประจวบเหมาะกับรถเสียซึ่งเรื่องนี้เป็นเรื่องที่เราจะต้องดำเนินการทุกวันคงต้องดำเนินการซ่อมแซมให้แล้วเสร็จโดยเร็วและก็จุดต่าง ๆ ที่ขยะหมักหมมก็ต้องวางแผนออกไปดำเนินการหรือเอาถังไปเสริมให้เพื่อป้องกันขยะล้นหรือเอาถุงดำไปบรรจุไว้เมื่อรถซ่อมเสร็จก็ไปดำเนินการจัดเก็บตามจุดที่ท่านสมาชิกได้แจ้งมาขอให้ใช้ช่องทางที่เทศบาลประสานงานก็ได้สำหรับในประเด็นของท่านสมพรที่ได้สอบถามมาและก็ท่าน สท. สมปราด ก็เป็นเรื่องดีนะค่ะก่อนหน้านี้ปลัดก็ได้สอบถามน้อง ๆ เจ้าหน้าที่ในสำนักงานว่าในขีดพื้นที่ตำบลนาเหรงมีเครื่องขยายเสียงใช้ได้หรือเปล่ามีอยู่กี่หมู่บ้านเพราะเรื่องนี้เป็นเรื่องสำคัญและปลัดเองก็เล็งเห็นเป็นเรื่องสำคัญว่าบางครั้งการรับรู้ข้อมูลข่าวสารไม่สามารถเข้าถึงได้ถ้าเราประชาสัมพันธ์โดยบังคับฟังก็อาจจะได้รับทราบว่าเป็นอย่างไรเราก็สามารถชี้แจงให้ประชาชนได้รับทราบ ตรงนี้น่าจะฝากทางหัวหน้าสำนักปลัดเทศบาลทราบข่าวว่ามีอยู่ที่ทำการเทศบาลหนึ่งจุดแต่โดยมุมมองของดิฉันเองนะค่ะในนามของปลัดเลยล่ะกันก็อยากจะนำเรียนต่อท่านสมาชิกสภาฯว่าในโอกาสต่อไปเราน่าจะขยายเสียงแบบไร้สายซึ่งตรงนี้จะเป็นกึ่ง ๆ สถานีวิทยุชุมชนทุกคนสามารถเข้ามาใช้ได้ไม่ว่าจะเป็นประชาสัมพันธ์องค์กรใดหรือว่าผู้ใหญ่ กำนัน จะประชาสัมพันธ์เป็นการบังคับฟังแต่เราก็อยากจะจัดรายการเหมือนห้องอัดเสียงอาจจะเสริมเพลงได้บ้างเสริมสาระความรู้ต่าง ๆ ตรงนี้เท่าที่เปิดดูก็ยังไม่มีในแผนก็ต้องเพิ่มในแผนอาจจะจัดสรรงบประมาณไปสักปีหนึ่งประมาณก็น่าจะล้านกว่าบาทครอบคลุมทุกหมู่บ้านของเราทั้ง 9 หมู่บ้าน เมื่อก่อนตอนที่ปลัดอยู่ที่อำเภอหัวไทรในเขตเทศบาลตำบลหัวไทรเขาจะมีแบบนี้เวลาพูดจะมีนายก รองนายก ปลัด เจ้าหน้าที่มาประชาสัมพันธ์ในทุก ๆ เช้า เรื่องข้อมูลข่าวสารต่าง ๆ อันนี้เป็นสิ่งดีถ้าหากเรามีช่องทางนี้เราก็สามารถที่จะให้พี่น้องประชาชนได้ว่าปัญหาอุปสรรคต่าง ๆ มันติดขัดอยู่อย่างไรนะค่ะ ก็ฝากทางท่านประธานและท่านสมาชิกสภาฯ ด้วย ตอนนี้มีหมู่ที่ 2 หมู่ที่ 4 ที่สามารถรับฟังข้อมูลข่าวสารได้ก็ถ้าเสียก็จะให้หัวหน้าส่วนราชการที่เกี่ยวข้องคือหัวหน้าสำนักปลัดเทศบาลได้นำซ่อมและประชาสัมพันธ์ในครั้งต่อไป ขอขอบคุณท่าน สท.สมปราดด้วย และเมื่อสักครู่ท่าน สท. ธีรศักดิ์ เรื่องการป้องกันน้ำท่วมท่านเป็นคนมองการไกลเยี่ยมมาก ๆ เพราะว่าเหตุการณ์ภัยต่าง ๆ ที่เกิดซ้ำ ๆ เราสามารถที่จะมาวิเคราะห์ทำแผนป้องกันล่วงหน้าได้มีการเตรียมการก่อนจะเกิดภัย และได้ถามผู้อำนวยการกองช่างว่าได้ตั้งงบประมาณในเทศบัญญัติปี 2563 ปรากฏว่าไม่ได้ตั้งถ้าไม่ได้ตั้งก็จะดูระเบียบว่าในการใช้จ่ายเงินสำรองจ่ายงบกลางสามารถที่จะกระทำได้หรือไม่มีการขุดลอกหรือทำเป็นคูระบายน้ำเพื่อให้น้ำไหลได้สะดวกตรงนี้เราต้องเตรียมการตั้งแต่เนิ่น ๆ และต้องขอขอบคุณท่าน สท.ธีรศักดิ์ด้วย และปลัดในนามของนายกเทศมนตรีตำบลนาเหรงก็ขอนำเรียนตามข้อซักถามไว้เพียงเท่านี้นะค่ะ ขอขอบคุณท่านประธาน
สภาฯ ค่ะ

นายสถาพร วัฒโน
ไม่ทราบว่ามีท่านใดจะอภิปรายเพิ่มเติมหรือไม่ครับ ขอเชิญครับ หากไม่มีกระผมขอปิดการประชุมเพียงเท่านี้นะครับ
ปิดประชุมเวลา 
12.00   น.
 (ลงชื่อ)           
  
  


ผู้บันทึกการประชุม

                          ( นางสายฝน  ยกชู)
                                               เลขานุการสภาเทศบาลตำบลนาเหรง
(ลงชื่อ)            

(นายสถาพร    วัฒโน)
ประธานสภาเทศบาลตำบลนาเหรง
-  คณะกรรมการตรวจรายงานการประชุมได้ตรวจสอบความถูกต้อง   ของรายงานการประชุมสภาเทศบาล
       ตำบลนาเหรง  สมัยสามัญ  สมัยที่ 4  ครั้งที่ 3  ประจำปี  2562   (เมื่อวันที่  30  กันยายน  2562)
(ลงชื่อ)


           ประธานกรรมการตรวจรายงานการประชุม     
                     (นายสมปราด วงเขิน)
(ลงชื่อ)



 กรรมการตรวจรายงานการประชุม


(นายสุรทิตย์  จามจุรี)


        (ลงชื่อ)


            เลขานุการกรรมการตรวจรายงานการประชุม     
                   (นายอำนวย จิตรพงค์)
